Proiectul Legii bugetului de stat, făcut public. Ministerul care primește în plus 153%
Mai multe ministere primesc bani în plus față de anul trecut, conform unui proiect de buget pentru 2025 obținut de Digi24. Cea mai mare creștere este la ministerul Energiei – 153%. Transporturile, Educația, Sănătatea, Mediul și Apărarea vor avea de asemenea bugete mai mari, în timp ce la Agricultură, Cultură și Dezvoltare s-au tăiat fonduri. Bugete mai mici vor avea de asemenea Administrația Prezidențială, Senatul și Camera Deputaților, în timp ce serviciile de informații vor primi mai multe fonduri. Schița de buget ar putea suferi modificări în ședința de astăzi a coaliției.